Samarqandlik Daler Shavkatov Ispaniyada o‘tkazilgan Dancing Catalonia tanlovi g‘olibi bo‘ldi

Samarqand shahridagi 4-bolalar musiqa va san’at maktabi o‘quvchisi Daler Shavkatov Ispaniyaning Kosta-Bravo shahrida o‘tkazilgan Dancing Catalonia xoreografiya va vokal xalqaro tanlovida birinchi o‘rinni egalladi. Bu haqda “Zarafshon” xabar bermoqda. 

Dunyoning 11 davlatidan 200 nafardan ortiq ijrochi qatnashgan tanlovda Daler xoreografiya yo‘nalishida mahoratini namoyish etib, jahonning taniqli san’atshunos va musiqashunoslari olqishiga sazovor bo‘ldi. U tanlovning 13—15 yoshli sovrindorlari ishtirokida o‘tkazilgan gala-konsertda ham ishtirok etdi. Italiyalik taniqli xoreograf Roberto Lori tomonidan tashkil etilgan mahorat darslarida qatnashdi.